‘বিজেপির দৃষ্টিভঙ্গি দিয়ে সংঘকে দেখা ভুল,’ কলকাতায় এসে বিস্ফোরক মোহন ভাগবত

ওয়েবডেস্ক- সংঘের আর কোনও সংগঠন নেই, সংঘের সঙ্গে কোনও সংগঠনের কোনও তুলনাই হয় না। আরএসএস এর শতবর্ষ উপলক্ষে ‘শতায়ু সংঘ’ শীর্ষক অনুষ্ঠানে কলকাতার সায়েন্স সিটি থেকে এইভাবেই বার্তা দিলেন সংঘ প্রধান মোহন ভাগবত (Mohan Bhagwat) । আরএসএস (RSS) নিয়ে মানুষের মধ্যে একটা ভুল ভাঙানোর প্রসঙ্গে তিনি বলেন, “সংঘ বিজেপির (BJP) চোখ দিয়ে দেখার কথা কেউ কেউ বলেন। কিন্তু অনেক বড় ভুল। সংঘকে সংঘের চোখ দিয়েই দেখতে হবে।

মোহন ভাগবত বলেন, সংঘ নিয়ে মানুষ ভুল ব্যাখ্যা করে, কিন্তু অনেকেই জানেন না। আরএসএস শুধু হিন্দু সমাজের উন্নতির কথা ভাবে। সংঘ কোনও বিরোধী মনোভাব নিয়ে চলে না। সংঘের কোনও স্বার্থ নেই। সংঘের সঙ্গে রাজনীতিকে গুলিয়ে ফেলা হয়। ভাগবত বলেন, আরএসএস অনেক বিজেপি নেতা আছেন। কিন্তু আরএসএস আর বিজেপিকে গুলিয়ে ফেলা ঠিক নয়। আরএসএস বিরোধের মনোভাব নিয়ে চলে না। আরএসএস-এর লক্ষ্যে একটাই শুধুমাত্র সমাজের উন্নতি। বিজেপির দৃষ্টিকোণ থেকে আরএসএস-কে দেখা ঠিক নয়। ভাগবত বলেন, সংঘের কোনও শত্রু নেই, সংঘের বিষয়ে ভুল প্রচার হওয়া বন্ধ হওয়া প্রয়োজন। ভাগবত বলেন, সংঘের মূল কথাই হল ‘ভারত মাতা কি জয়’। ভারত শুধু একটি ভূখণ্ডের নয়, একটি সংস্কৃতি, ঐতিহ্য ও জীবনধারার নাম। ভারতীয় সমাজকে প্রস্তুত করার জন্যই সংঘ গঠিত হয়েছিল। আরএসএস হিন্দু সমাজের সংগঠন, অগ্রগতি, ও সুরক্ষার জন্য নিবেদিত।

আরও পড়ুন- আগাম কোনও ঘোষণা ছাড়াই রবিবার সকালে গ্রিন লাইনে চলল না মেট্রো

রাজনৈতিক মহলের মতে, বাংলায় চিরাচরিত ভোট ব্যাঙ্কের উপর ভরসা করে বিজেপির সাফল্য কঠিন, সেই কথা বুঝেই আরএসএসের মাধ্যমে সমর্থন বাড়ানোর কৌশল। আসলে মোদি অমিত শাহ জামানায় যে কালচার এসেছে, সেটা সংঘের পছন্দ নয়। বিরোধ সেখানেই। বিজেপি এখন চলে ফাইভস্টার কালচারে। যা আরএসএস-এর পছন্দ নয়।

দেখুন ভিডিও-